31.10.2022
FI
Euroopan unionin virallinen lehti
L 282/77
4 RYHMÄ MAITO JA MEIJERITUOTTEET; LINNUNMUNAT; LUONNONHUNAJA; MUUALLE KUULUMATTOMAT ELÄINPERÄISET SYÖTÄVÄT TUOTTEET Huomautuksia 1.
Ilmaisulla ”maito” tarkoitetaan sekä täysmaitoa että maitoa, josta rasva on poistettu osittain tai kokonaan. 2.
Nimikkeen 0403 jogurtti voi olla tiivistetty tai maustettu ja sisältää lisättyä sokeria tai muuta makeutusainetta, hedelmiä, pähkinöitä, kaakaota, suklaata, mausteita, kahvia tai kahviuutetta, kasveja, kasvinosia, viljaa tai leipomatuotteita, edellyttäen että lisättyä ainetta ei käytetä korvaamaan jokin maidon ainesosa osittain tai kokonaan ja että tuote säilyttää jogurtin olennaisen luonteen. 3.
Nimikkeessä 0405: a) Ilmaisulla ”voi” tarkoitetaan luonnollista voita, heravoita tai uudelleen yhdistettyä (recombined) voita (tuore, suolattu tai eltaantunut, myös ilmanpitävissä astioissa), jotka ovat yksinomaan maidosta tehtyjä ja joiden maitorasvapitoisuus on vähintään 80 mutta enintään 95 painoprosenttia, maidon kiinteiden, rasvattomien aineosien pitoisuus enintään 2 painoprosenttia ja vesipitoisuus enintään 16 painoprosenttia.
Voissa ei ole lisättyjä emulgoimisaineita, mutta niissä saa olla natriumkloridia, ravintoväriä, neutraloivia suoloja sekä maitohappoa tuottavien bakteerien viljelyjä.
b) Ilmaisulla ”maidosta valmistetut levitteet” tarkoitetaan levitettäviä vesi-öljytyyppisiä emulsioita, joissa on maitorasvaa tuotteen ainoana rasvana ja joiden maitorasvapitoisuus on vähintään 39 mutta pienempi kuin 80 painoprosenttia. 4.
Tuotteet, jotka on valmistettu tiivistämällä heraa ja lisäämällä maitoa tai maitorasvaa, luokitellaan juustona nimikkeeseen 0406, jos niillä on seuraavat kolme ominaisuutta: a) niiden maitorasvapitoisuus on vähintään 5 prosenttia kuiva-aineen painosta; b) niiden kuiva-ainepitoisuus on vähintään 70 painoprosenttia mutta enintään 85 painoprosenttia; c) ne ovat muotoiltuja tai muotoiltavissa. 5.
Tähän ryhmään eivät kuulu: a) ihmisravinnoksi soveltumattomat kuolleet hyönteiset (nimike 0511); b) herasta valmistetut tuotteet, joiden laktoosipitoisuus vedettömänä laktoosina ilmaistuna on suurempi kuin 95 prosenttia kuivaaineen painosta (nimike 1702); c) tuotteet, jotka on saatu maidosta korvaamalla sen yksi tai useampi luontainen ainesosa (esim. voirasvat) muulla aineella (esim. öljyrasvoilla) (nimike 1901 tai 2106); tai d) albumiinit (eivätkä myöskään kahden tai useamman heraproteiinin tiivisteet, joiden heraproteiinipitoisuus on suurempi kuin 80 prosenttia kuiva-aineen painosta) (nimike 3502) ja globuliinit (nimike 3504). 6.
Nimikkeessä 0410, ilmaisulla “hyönteinen” tarkoitetaan syötäviä, kuolleita hyönteisiä, jotka ovat kokonaisina tai paloina, tuoreita, jäähdytettyjä, jäädytettyjä, kuivattuja, savustettuja, suolattuja tai suolavedessä sekä hyönteisistä valmistettua ihmisravinnoksi soveltuvaa jauhoa tai jauhetta.
Sillä ei kuitenkaan tarkoiteta syötäviä, kuolleita hyönteisiä, jotka ovat muulla tavoin valmistettuja tai säilöttyjä (yleensä IV jakso).
Alanimikehuomautuksia 1.
Alanimikkeessä 0404 10 tarkoitetaan ilmaisulla ”modifioitu hera” tuotteita, jotka koostuvat heran aineosista, eli heraa, josta laktoosi, proteiinit tai kivennäisaineet on poistettu osittain tai kokonaan, tai heraa, johon on lisätty heran luonnollisia aineosia, ja tuotteita, jotka on valmistettu sekoittamalla heran luonnollisia aineosia.